NewOpenWorld Corporationin uudet maailman seitsemän ihmettä

Uudet maailman seitsemän ihmettä on yksi monista uuden ajan luetteloista, joihin sisältyy kulttuurihistoriallisesti arvokkaita kohteita maailmalla. Idea pohjautuu antiikin kreikkalainen Filon Bysanttilaisen luetteloon maailman seitsemästä ihmeestä. 

Uusi luettelo valittiin maailmanlaajuisen äänestyksen perusteella ja tulokset julkistettiin juhlagaalassa Lissabonissa 7. heinäkuuta 2007. Järjestäjänä toimi sveitsiläinen yritys NewOpenWorld Corporation.

 Tausta 

Luettelo uusista maailman seitsemästä ihmeestä oli sveitsiläisen liikemiehen Bernard Weberin idea, jonka hän käynnisti vuonna 1999. Vuonna 2004 projektin johtoon siirtyi Federico Mayor, espanjalainen entinen ministeri ja entinen UNESCOn johtaja.

24. marraskuuta 2005 mennessä löydettiin 177 harkinnan arvoista monumenttia. 1. tammikuuta 2006 NOWC:n asiantuntijapaneeli supisti äänestyksen 77:stä eniten ääniä saaneesta kohteesta 21 monumenttiin: 
Ateenan Akropolis, Alhambra, Angkor Wat, Chichen Itza, Rio de Janeiron Kristus-patsas, Colosseum, Pääsiäissaaren moait, Eiffelin torni, Kiinan muuri, Hagia Sofia, Kiyomizu-dera, Moskovan Kreml, Machu Picchu, Neuschwansteinin linna, Petra, Gizan pyramidit, Vapaudenpatsas, Stonehenge, Sydneyn oopperatalo, Taj Mahal ja Timbuktu.

Egyptiläinen Kheopsin pyramidi otettiin myöhemmin listan kunniajäseneksi eikä sitä voinut äänestää, kun egyptiläiset valittivat pyramidien alistamisesta äänestykseen. Muut joutuivat äänestykseen, joka tapahtui internetissä, puhelimitse ja tekstiviesteillä. Ääniä annettiin NOWC:n ilmoituksen mukaan lähes 100 miljoonaa, ja pääasiassa ilmaiseksi äänestäneiden yksityishenkilöiden lisäksi myytiin äänipaketteja yrityksille ja järjestöille. Järjestäjä sveitsiläinen yritys NewOpenWorld Corporation halusi oman ilmoituksensa mukaan edistää kulttuurin moniarvoisuutta ja arvokohteiden suojelua.

NewOpenWorld Corporationin mukaan puolet voitosta käytetään kulttuurihistoriallisesti arvokkaiden kohteiden suojelemiseen. Yksi tällainen suojeluprojekti on NOWC:n mukaan Afganistanin Bamiyanin Buddha-patsaiden uudelleen rakentaminen. UNESCO ei tue hanketta ja järjestön lehdistöedustajan mukaan  Afganistanin hallitus ei ole antanut hankkeelle mandaattia.

 Voittajat 

 Nimi  Vuosi  Sijainti  Selite  Kuva  Chichén Itzá  600–800 jaa.  Jukatanin niemimaa, Meksiko  Chichén Itzá on kuuluisin Maya-temppelikaupunki. Kukulcánin pyramidi oli viimeisin ja luultavasti mahtavin Maya-temppeli.  90px Colosseum  70–82  Rooma, Italia  Colosseum on Rooman keskustassa sijaitseva amfiteatteri. Se on toiminut urheilustadioneiden mallina kahden tuhannen vuoden ajan aina nykypäivään asti.  90px Kheopsin pyramidi  2560 eaa.  Giza, Egypti  Kheopsin pyramidi on suurin ja tunnetuin egyptiläisistä pyramideista ja ainoa jäljellä oleva alkuperäisistä seitsemästä ihmeestä. Se pääsi listalle kunniajäsenenä ilman äänestystä.90px Kiinan muuri  220 eaa. ja 1368–1644  Kiina   Kiinan muuri on maailman suurin ihmisen tekemä rakennelma. Se rakennettiin yhtenäiseksi puolustuslinjaksi mongolilaisia heimoja vastaan.  90px Kristus-patsas  1931  Rio de Janeiro, Brasilia  Kristus-patsas on 38 metriä korkea patsas Corcovado-vuoren yllä. Sen rakentaminen kesti viisi vuotta. Patsas toimii Rio de Janeiron symbolina. Se on luettelon nuorin kohde ja ainoa, joka ei kuulu Unescon maailmanperintöluetteloon.  90px Machu Picchu  1460–1470  Peru  Machu Picchu on inkojen vuorenhuipulle rakentama kaupunki. Se hylättiin luultavasti isorokon puhkeamisen ja espanjalaisten valloittajien takia. Kaupunki löydettiin uudelleen vuonna 1911.  90px Petra  9 eaa. – 40  Jordania  Petra on muinainen hiekkakivikallioon rakennettu kaupunki. Se sijaitsee Arabian autiomaan reunalla. Kaupunkiin on rakennettu nerokas vesitunneliverkosto.  90px Taj Mahal  1630  Agra, Intia  Taj Mahal on monumentti, jonka Shah Jahan rakennutti lempivaimonsa muistoksi. Tämä muslimiarkkitehtuurin taidonnäyte on rakennettu valkoisesta marmorista, mutta siihen on käytetty lisäksi kahtakymmentäkahdeksaa eriarvoista kivilaatua.  90px

 Muut finalistit 

 Nimi  Vuosi  Sijainti  Selite  Kuva  Alhambra  1100-luku  Granada, Espanja  Alhambra on islaminuskoisten maurilaisten Espanjaan rakentama kuninkaiden palatsi. Sen perustukset on luotu 800-luvulla rakennettuun linnaan. Nykyinen muurien ympäröimä alue käsittää 13 hehtaaria.  90px Angkor Wat  1100-luku  Angkor, Kambodža  Angkor Wat on tärkein Kaakkois-Aasian khmerien valtakunnan monumentti sekä maailman suurin temppeli. Alueella sijaitsevat hindulainen temppeli ja kuninkaalliset mausoleumit.  90px Ateenan Akropolis  450 – 330 eaa.  Ateena, Kreikka  Ateenan Akropolis on tunnetuin antiikin Kreikan linnavuorista. Sen temppelit ovat kuuluisin näyte antiikin arkkitehtuurista.  90px Eiffelin torni  1887–1889  Pariisi, Ranska  Eiffelin tornin suunnitteli Gustave Eiffel Pariisin maailmannäyttelyä varten. Se oli alun perin suunniteltu purettavaksi 20 vuoden kuluttua valmistumisesta. Nykyisin kuusi miljoona turistia vierailee tornissa vuosittain.  90px Hagia Sofia  532–537,1453  Istanbul, Turkki  Hagia Sofia rakennettiin alun perin bysanttilaiseksi kirkoksi. Turkkilaisten vallatessa Konstantinopolin se muutettiin moskeijaksi vuonna 1453. Nykyisin Hagia Sofia toimii museona.  90px Kiyomizu-dera  749–1855  Kioto, Japani  Kiyomizu-dera on buddhalainen temppeli ja se iältään vanhempi kuin sitä ympäröivä kaupunki Kioto. Alue toimi Japanin keisareiden asuinpaikkana tuhannen vuoden ajan. Temppeli on tuhoutunut ja rakennettu uudelleen monta kertaa.  90px Moskovan Kreml ja Punainen tori  1156–1850  Moskova, Venäjä  Moskovan Kremlin alue käsittää varsinaisen Kremlin lisäksi Punaisen torin, Aleksanterin puiston ja Pyhän Vasilin katedraalin. Kokonaisuus on tunnetuin Venäjän kremleistä.  90px Neuschwanstein  1869–1884  Schwangau, Saksa  Neuschwansteinin rakennettiin kuningas Ludvig II:n yksityislinnaksi. Sotilaallista merkitystä sillä ei ollut alun perinkään. Sen sijaan linna rakennettiin omaksi fantasiarakennukseksi.  90px Pääsiäissaarten Moait  900-luku–1500-luku  Pääsiäissaaret, Chile  Moait ovat Pääsiäissaarilla sijaitsevia satoja kivipatsaita. Jokainen niistä on kaiverrettu yhdestä kivestä. Yksi patsas voi painaa 20 tonnia ja olla 6 metriä korkea. Rakentajien arvellaan olleen polynesialaista alkuperää.  90px Stonehenge  3000 –1600 eaa.  Amesbury, Englanti  Stonehenge on pystykivistä koostuva neoliittinen ja pronssikautinen kivikehä. Paikka oli käytössä 1 500 vuoden ajan. Sen arvellaan toimineen auringon ja tähtien vaiheisiin perustuvana temppelinä, havaintopaikkana tai hautauspaikkana.  90px Sydneyn oopperatalo  1954–1973  Sydney, Australia  Sydneyn oopperatalo on ekspressionistisen arkkitehtuurin taidonnäyte. Se on yksi 1900-luvun omaperäisimmistä rakennuksista ja toimii Australian käyntikorttina maailmalle.  90px Timbuktu  900-luku  Mali  Timbuktu oli yksi eteläisen Saharan tärkeimpiä kaupankäynnin kaupunkeja. Se toimi islamilaisen maailman tukikohtana, kun uskontoa levitettiin Afrikkaan 1400-1500-luvuilla. Kaupunkiin perustettiin yksi maailman ensimmäisistä yliopistoista, Sankoren yliopisto.  90px Vapaudenpatsas  1886  New York City, Yhdysvallat  Vapaudenpatsas on Ranskan lahja Yhdysvalloille. Se symboloi vapautta ja itsenäisyyttä. Patsas on 93 metriä korkea.  90px

 Kritiikki 

YK:n kulttuurijärjestö Unesco kieltäytyi tukemasta hanketta, koska valinta perustui sen mukaan enemmän tunteeseen kuin tieteeseen. Osa valituista kohteista ei myöskään kuulu Unescon maailmanperintöluetteloon lainkaan.

Ensimmäinen ääni oli antajalleen ilmainen, mutta maksua vastaan saattoi äänestää myös useampaan kertaan. Jotkut valtiot turvautuivat suoriin keinoihin äänten saamiseksi. Esimerkiksi Jordania lahjoitti 10 000 dinaaria (noin 9 800 euroa) elintarvikeyritykselle, joka sai rekisteröityä yli sadan tuhannen opiskelijan äänet. Toisaalla Perussa hallitus tarjosi ilmaisen nettiyhteyden terminaaleista, joilla saattoi äänestää oman maan ehdokasta. 

Ehdokaskohteiden valtioiden poliitikot kampanjoivat vahvasti omien ehdokkaidensa puolesta. Esimerkiksi Brasilian presidentti Luiz Inacio Lula da Silva kampanjoi Kristus-patsaan puolesta ja vastaavasti Jordanian kuningatar Rania al-Abdullah kampanjoi kalliokaupunki Petran puolesta. Toisaalla Espanjassa kampanjoitiin laajasti Alhambran puolesta, ja kannustettiin muiden muassa lapsia äänestämään Alhambran puolesta.

 Lähteet 

 Aiheesta muualla 
 Uudet maailman seitsemän ihmettä -sivusto
Uudet maailman seitsemän ihmettä -Google Map 

Luokka:Kulttuuriorganisaatiot
Luokka:Seulonnan keskeiset artikkelit